Datum: 08.09.2023

**Zavod za šport Jesenice (ZŠJ) na podlagi 56. člena Zakona o javnih uslužbencih (Ur. list RS, št. 63/07–UPB-3 s spr.) in 25. člena Zakona o delovnih razmerjih (Ur. list RS, št. 21/2013 s spr.) objavlja prosto delovno mesto:**

**VZDRŽEVALEC ŠPORTNE INFRASTRUKTURE III.**

**(šifra DM I014010)**

Kandidati, ki se bodo prijavili na prosto delovno mesto, morajo izpolnjevati naslednje pogoje in druga znanja:

**Pogoji za zasedbo delovnega mesta:**

* IV. stopnja izobrazbe – tehnična smer,
* 6 mesecev delovnih izkušenj,
* vozniški izpit »B« kategorije
* želena dodatna znanja in veščine:
* poznavanje področij in izkušnje z delom na področjih dela zavoda,
* izpit za strojnika kompresorjev hladilnih naprav ali tečaj za vzdrževanje naprav za pripravo kopalne vode ipd.

**Opis del in nalog:**

* sodeluje pri vzdrževanju športnih objektov in naprav, s katerim upravlja zavod,
* skrbi za nemoteno obratovanje postrojenj, s katerimi upravlja zavod,
* upravlja z delovnimi stroji pri urejanju športnih objektov,
* tekoče odpravlja okvare in pomanjkljivosti na objektih in napravah,
* opravlja dela, ki mu jih dajeta delovodja objektov ali njegov namestnik,
* sodeluje z zunanjimi sodelavci pri opravilih in vzdrževalnih in investicijskih delih,
* opravlja dežurstva na treningih, tekmovanjih in prireditvah, ne glede na delovni čas po razporedu,
* opravlja dela varovanja in zagotavljanja varnega delovanja športnih objektov in naprav, ki jih ima v upravljanju zavod,
* opravlja druga dela po nalogu direktorja.

Vzdrževalec športne infrastrukture III infrastrukture opravlja tudi drugo delo, ki je nujno za zakonito in pravilno delovanje zavoda, v skladu s predpisi in navodili direktorja zavoda, ki je hkrati primerljive zahtevnosti.

Izbrani kandidat bo delo opravljal na delovnem mestu »VZDRŽEVALEC ŠPORTNE INFRASTRUKTURE III.« Z izbranim kandidatom bo sklenjeno delovno razmerje za nedoločen čas s polnim delovnim časom, pri čemer se kot poseben pogoj za opravljanje dela določi poskusno delo v trajanju šest (6) mesecev. Izbrani kandidat bo delo opravljal na objektih v upravljanju Zavoda za šport Jesenice, sedež zavoda je Ledarska ulica 4, Jesenice.

**Prijava mora obvezno vsebovati:**

* osnovne podatke kandidata,
* opis stopnje in smeri izobrazbe,
* opis delovnih izkušenj,
* izpit s področja vzdrževanja (pogojno izjava, da je kandidat pripravljen opraviti tak izpit).

Zaželeno je, da prijava poleg izpolnjevanja pogojev vsebuje tudi kratek **življenjepis**, ter da kandidat v tej navede tudi druga znanja in veščine, ki jih je pridobil.

Kandidati vložijo prijave v pisni obliki, ki jo pošljejo v zaprti ovojnici z označbo »javni razpis–VZDRŽEVALEC ŠPORTNE INFRASTRUKTURE III.«na naslov: Zavod za šport Jesenice, Ledarska ulica 4, 4270 Jesenice do **23.09.2023**. Za pisno obliko prijave šteje tudi elektronska, poslana na naslov: zsj.tajnistvo@siol.net, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni. Informacije o izvedbi javnega razpisa lahko dobite na telefonski številki 04 588 46 62 pri Nini Sedej.

Izrazi, zapisani v tej objavi v moški spolni slovnični obliki, so uporabljeni nevtralno za ženske in moške.

**Zavod za šport Jesenice**